
Da li je Poslanik, sallallahu alejhi ve selleme poznavao nevidljivo – gajb?


* 
* 
* 
* 
* 
* 
* 
* 
* 
* 

 

Da li je Poslanik, sallallahu alejhi ve selleme poznavao nevidljivo – gajb?
===========================================================================

 

Rekao je Uzvišeni: ”Reci: Ja vam ne govorim da su kod mene Allahove riznice niti vam kažem da znam gajb (nevidljivo).”


(El-An’am,50)


Kaže Imam Taberi u svome tefsiru tumačeći ovaj ajet: ”Ja ne kažem vama da znam skrivene stvari. Njih zna samo Allah kojem ništa nije skriveno.(Tefsiru Taberi, devet tom, str.255)


Bilježi Imam Ahmed: “Kada je umro Osman b.Ma'zun, došao je Poslanik ,a neko je rekao: Neka je Allahova milost na tebe o Osmane, Allah te je počastio. Pa mu Poslanik reče: A otkud znaš da ga je Allah počastio, njemu je do[la smrt, a ja se nadam da će ga zadesiti dobro, a tako mi Allaha, ja sam poslanik, pa ne znam šta će biti sa mnom.”


Ovaj hadis bilježi i Buhari u poglavlju o dženazama.


Rekao je Uzvišeni: “Reci:Ja ne mogu ni samom sebi nikakvu korist pribaviti, niti štetu otklonti, biva onako kako Allah hoće. A da znam pronicati u tajne (gajb) stekao bih mnoga dobra, a zlo bi bilo daleko od mene.”(El-Araf,188)


Rekao je Imam Taberi tumačeći ovaj ajet: “Reci o Muhammede, ja nisam u stanju dobro sebi nikakvo pribaviti niti sam se u stanju zaštititi od zla koje me zadesi.” (Tefsiru Taberi, desti tom, str.615)


Prof. Senad Muhić


Preuzeto sa stranice <https://subuluselam.wordpress.com> koju uređuje prof. Senad Muhić


